Líneik Anna Sævarsdóttur , þingmaður Framsóknarflokks og varaformaður stjórnskipunar - og eftirlitsnefndar , segir að kynning sem nefndarmenn fengu á nýrri stjórnsýsluúttekt Ríkisendurskoðunar á Ríkisútvarpinu í morgun hafi verið mjög gagnleg og skýrt margt . Hún segir í samtali við mbl.is að í máli fulltrúa mennta - og menningarmálaráðuneytisins hafi komið skýrt fram að menntamálaráðherra hafi haft það á sínum verkefnalista á stofna dótturfélag fyrir samkeppnisstarfsemi RÚV ohf. , eins og kom fram í niðurstöðum skýrslunnar að RÚV bæri að gera lögum samkvæmt . Líneik segir að á fundi nefndarinnar í morgun hafi einnig verið rætt um þær miklu skuldir sem Ríkisútvarpið ohf. „ fór af stað með “ er opinbera hlutafélagið var stofnað árið 2007 , en í skýrslu Ríkisendurskoðunar er það sagt „ umhugsunarvert “ að félaginu hafi verið „ gert að hefja starfsemi með vitneskju um yfirvofandi fjármagnsþörf án viðbragða og fyrirvara um sérstaka eftirfylgni með fjárhag félagsins af hálfu eiganda . “ Endanlegur stofnefnahagsreikningur Ríkisútvarpsins ohf. gerði þannig ráð fyrir því að tekjur félagsins myndu ekki duga til að standa undir rekstri , fjárfestingum og afborgunum langtímalána . „ Ekki var brugðist við ábendingum um að félagið stefndi í greiðsluvandræði miðað við þær áætlanir sem lagðar voru til grundvallar við stofnun félagsins , “ segir í skýrslu Ríkisendurskoðunar . „ Mér þætti ekkert ólíklegt að það yrði einhver umræða um það í framhaldinu , “ segir Líneik .